**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2022-10-31 Nr. T-12

Posėdžio data – 2022 m. spalio 20 d.

Posėdžio pradžia – 9.00 val.

Posėdžio pirmininkas – V. Grubliauskas, Savivaldybės meras.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdiečių tribūnoje pasisako – T. Jankauskas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 30 Tarybos narių, nedalyvauja – A. Tuma. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 22 klausimai:

1. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“ pakeitimo. Pranešėja S. Kačerauskaitė.

2. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo. Pranešėja K. Petraitienė.

3. Dėl fiksuotų pajamų mokesčio dydžių, taikomų įsigyjant verslo liudijimus 2023 metais vykdomai veiklai, patvirtinimo. Pranešėja K. Petraitienė.

4. Dėl Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimo. Pranešėja K. Petraitienė.

5. Dėl UAB „Regseda“ atleidimo nuo žemės nuomos mokesčio mokėjimo. Pranešėja K. Petraitienė.

6. Dėl Klaipėdos miesto savivaldybės tarybos 2022 m. kovo 24 d. sprendimo Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“ pakeitimo. Pranešėja R. Jievaitienė.

7. Dėl Apleisto ar neprižiūrimo nekilnojamojo turto nustatymo tvarkos aprašo patvirtinimo. Pranešėjas G. Pocius.

8. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2 184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

9. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimo. Pranešėja R. Rumšienė.

10. Dėl BĮ Klaipėdos miesto sporto bazių valdymo centro teikiamų apgyvendinimo paslaugų dviračių treko komplekso administraciniame pastate. Pranešėja R. Rumšienė.

11. Dėl Prancūzijos XXI pėsčiųjų šaulių bataliono atminimo įamžinimo. Pranešėja E. Deltuvaitė.

12. Dėl pritarimo Kultūros centro Žvejų rūmų modernizavimo koncepcijai ir 3A alternatyvos įgyvendinimui. Pranešėja E. Deltuvaitė.

13. Dėl Klaipėdos miesto nevyriausybinių organizacijų tarybos nuostatų patvirtinimo. Pranešėja A. Liesytė.

14. Dėl mokėjimo už kai kurių rūšių socialines paslaugas nustatymo. Pranešėja A. Liesytė.

15. Dėl Piniginės socialinės paramos teikimo tvarkos aprašo patvirtinimo. Pranešėja A. Liesytė.

16. Dėl savivaldybės būsto nuomos sąlygų pakeitimo. Pranešėja L. Murauskienė.

17. Dėl Klaipėdos miesto savivaldybės tarybos 2019 m. gegužės 30 d. sprendimo   
Nr. T2-146 „Dėl Klaipėdos miesto savivaldybės valdomų įmonių organų formavimo tvarkos aprašo patvirtinimo“ pripažinimo netekusiu galios. Pranešėjas E. Simokaitis.

18. Dėl viešosios įstaigos Klaipėdos greitosios medicininės pagalbos stoties turtinių ir neturtinių teisių ir pareigų perdavimo valstybės nuosavybėn. Pranešėjas E. Simokaitis.

19. Dėl Klaipėdos miesto savivaldybės tarybos 2022 m. gegužės 26 d. sprendimo   
Nr. T2-145 „Dėl savivaldybės būstų pardavimo“ pakeitimo. Pranešėjas E. Simokaitis.

20. Dėl savivaldybės turtinių ir neturtinių teisių įgyvendinimo viešosiose įstaigose. Pranešėjas E. Simokaitis.

21. Dėl Klaipėdos miesto savivaldybės turto investavimo, didinant viešosios įstaigos Neptūno krepšinio klubo dalininko kapitalą. Pranešėjas E. Simokaitis.

22. Dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininko kapitalą. Pranešėjas E. Simokaitis.

V. Grubliauskas praneša, kad Savivaldybės administracija atsiima 21 darbotvarkės klausimą „Dėl Klaipėdos miesto savivaldybės turto investavimo, didinant viešosios įstaigos Neptūno krepšinio klubo dalininko kapitalą“, todėl jis išbraukiamas iš darbotvarkės.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę yra teikiamas vienas sprendimo projektas – Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo. Pranešėjas M. Vitkus.

V. Grubliauskas sako, kad yra gautas Lietuvos Respublikos sveikatos apsaugos ministerijos prašymas 18 darbotvarkės klausimą „Dėl viešosios įstaigos Klaipėdos greitosios medicininės pagalbos stoties turtinių ir neturtinių teisių ir pareigų perdavimo valstybės nuosavybėn“ svarstyti posėdžio pradžioje. Siūlo jį svarstyti trečiuoju klausimu.

V. Grubliausko siūlymu, bendru sutarimu, pritarta darbotvarkei su pakeitimais.

PATVIRTINTA DARBOTVARKĖ:

1. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“ pakeitimo. Pranešėja S. Kačerauskaitė.

2. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo. Pranešėja K. Petraitienė.

3. Dėl viešosios įstaigos Klaipėdos greitosios medicininės pagalbos stoties turtinių ir neturtinių teisių ir pareigų perdavimo valstybės nuosavybėn. Pranešėjas E. Simokaitis.

4. Dėl fiksuotų pajamų mokesčio dydžių, taikomų įsigyjant verslo liudijimus 2023 metais vykdomai veiklai, patvirtinimo. Pranešėja K. Petraitienė.

5. Dėl Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimo. Pranešėja K. Petraitienė.

6. Dėl UAB „Regseda“ atleidimo nuo žemės nuomos mokesčio mokėjimo. Pranešėja K. Petraitienė.

7. Dėl Klaipėdos miesto savivaldybės tarybos 2022 m. kovo 24 d. sprendimo Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“ pakeitimo. Pranešėja R. Jievaitienė.

8. Dėl Apleisto ar neprižiūrimo nekilnojamojo turto nustatymo tvarkos aprašo patvirtinimo. Pranešėjas G. Pocius.

9. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2‑184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

10. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2‑174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimo. Pranešėja R. Rumšienė.

11. Dėl BĮ Klaipėdos miesto sporto bazių valdymo centro teikiamų apgyvendinimo paslaugų dviračių treko komplekso administraciniame pastate. Pranešėja R. Rumšienė.

12. Dėl Prancūzijos XXI pėsčiųjų šaulių bataliono atminimo įamžinimo. Pranešėja E. Deltuvaitė.

13. Dėl pritarimo Kultūros centro Žvejų rūmų modernizavimo koncepcijai ir 3A alternatyvos įgyvendinimui. Pranešėja E. Deltuvaitė.

14. Dėl Klaipėdos miesto nevyriausybinių organizacijų tarybos nuostatų patvirtinimo. Pranešėja A. Liesytė.

15. Dėl mokėjimo už kai kurių rūšių socialines paslaugas nustatymo. Pranešėja A. Liesytė.

16. Dėl Piniginės socialinės paramos teikimo tvarkos aprašo patvirtinimo. Pranešėja A. Liesytė.

17. Dėl savivaldybės būsto nuomos sąlygų pakeitimo. Pranešėja L. Murauskienė.

18. Dėl Klaipėdos miesto savivaldybės tarybos 2019 m. gegužės 30 d. sprendimo   
Nr. T2-146 „Dėl Klaipėdos miesto savivaldybės valdomų įmonių organų formavimo tvarkos aprašo patvirtinimo“ pripažinimo netekusiu galios. Pranešėjas E. Simokaitis.

19. Dėl Klaipėdos miesto savivaldybės tarybos 2022 m. gegužės 26 d. sprendimo Nr. T2‑145 „Dėl savivaldybės būstų pardavimo“ pakeitimo. Pranešėjas E. Simokaitis.

20. Dėl savivaldybės turtinių ir neturtinių teisių įgyvendinimo viešosiose įstaigose. Pranešėjas E. Simokaitis.

21. Dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininko kapitalą. Pranešėjas E. Simokaitis.

22. Dėl Klaipėdos miesto savivaldybės tarybos 2019 m. gegužės 30 d. sprendimo   
Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo. Pranešėjas M. Vitkus.

V. Grubliauskas praneša, kad yra gautas Tarybos nario V. Senčilos pareiškimas, kad nuo šio pareiškimo įgarsinimo momento, jungiasi prie Klaipėdos miesto tarybos frakcijos Demokratų frakcija „Vardan Klaipėdos“.

V. Grubliauskas praneša, kad yra gautas Klaipėdos miesto tarybos frakcijos Demokratų frakcija „Vardan Klaipėdos“ pareiškimas, kad pasikeitus frakcijos personalinei sudėčiai, keičiasi frakcijos pirmininko pavaduotojas ir nuo šio pareiškimo įgarsinimo frakciją sudaro: frakcijos pirmininkė – E. Mantulovė, frakcijos pirmininko pavaduotojas – V. Senčila, nariai: A. Razbadauskas, V. Radvila.

1. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“ pakeitimas.

Pranešėja – S. Kačerauskaitė, Strateginio planavimo skyriaus vedėja. Informuoja, kad sprendimo projektą svarstė visi komitetai (išskyrus Kontrolės komitetą).

Finansų ir ekonomikos komitetas projektui pritarė su siūlymu:

„1. Pavesti Savivaldybės administracijai naują priemonę „Baltijos pr. ir Taikos pr. žiedinės sankryžos rekonstravimo projektavimas“ įtraukti į Strateginį veiklos planą 2022 m., o lėšas projektavimo darbams numatyti 2023 m. (pritarta bendru sutarimu)

2. Papildyti priemonę „Sporto salių atnaujinimas“ dar viena sporto sale ir 2023 m. planuoti 5 sporto sales. (pritarta bendru sutarimu).“.

Savivaldybės administracija komiteto siūlymams pritarė ir sprendimo projektą pakoregavo.

Miesto ūkio ir aplinkosaugos komitetas pritarė su siūlymu: „Įtraukti į Strateginį 2023-2025 metų veiklos planą tualeto įrengimą Danės krantinėje.“.

Savivaldybės administracija siūlymui pritarė ir sprendimo projektą pakoregavo.

S. Kačerauskaitė informuoja, kad sprendimo projekte yra atlikti ir keli techniniai pataisymai, kurie išvardinti papildomai pateiktame Savivaldybės administracijos rašte.

A. Velykienė sako, kad Savivaldybės administracija daug dėmesio kreipia parkavimo ir transporto sritims, tačiau kitoms sritims dėmesio trūksta. Pagalba žmonėms turi būti visose srityse.

J. Simonavičiūtė sako, kad Lietuvos Respublikos vietos savivaldos įstatyme numatyta, jog trimetis strateginis veiklos planas keičiamas vieną kartą per metus. Kada metų eigoje atliekamos korekcijos, įvertinti kaip suplanuoti darbai įvykdyti metų gale yra neįmanoma. Paskutiniu metų laikotarpiu nereikėtų daryti esminių pakeitimų – įtraukti naujų priemonių į strateginį planą. Visus naujus siūlymus į planą reikėtų traukti metų pradžioje.

S. Budinas sako, kad šis strateginis planas yra realiai priemonių perstumdymas iš 2022 metų į 2023 metus.

R. Taraškevičius sako, kad šis sprendimo projektas yra susijęs su antru klausimu „Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo“, kuriuo bus tvirtinamos dotacijos gautos iš valstybės.

V. Grubliausko siūlymu, bendru sutarimu, pritarta Savivaldybės administracijos siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2022 m. vasario 17 d. sprendimo Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2022–2024 metų strateginį veiklos planą, patvirtintą Klaipėdos miesto savivaldybės tarybos 2022 m. vasario 17 d. sprendimu Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“:

1.1. pakeisti programų Nr. 1, 2, 3, 4, 5, 6, 7, 8, 9, 10, 11 ir 12 aprašymų priedus ir juos išdėstyti nauja redakcija (pridedama);

1.2. pakeisti 1 priedą „Investicijų projektų sąrašas“ ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 23, prieš – 1, susilaiko – 5.

2. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2022 m. vasario 17 d. sprendimą Nr. T2 32 „Dėl Klaipėdos miesto savivaldybės 2022 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2022 metų biudžetą – 273 670,0 tūkst. eurų prognozuojamų pajamų, 274 100,6 tūkst. eurų asignavimų (asignavimai viršija pajamas 430,6 tūkst. eurų skolintomis lėšomis), iš jų – 112 172,4 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, ugdymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, dotacijos biudžetinių įstaigų vadovaujančių darbuotojų minimaliems pareiginės algos koeficientams didinti, savivaldybių viešosioms bibliotekoms dokumentams įsigyti, neformaliajam vaikų švietimui, ugdymo, maitinimo ir pavėžėjimo lėšų socialinę riziką patiriančių vaikų ikimokykliniam ugdymui užtikrinti, ilgalaikiam materialiajam ir nematerialiajam turtui įsigyti, padidėjusių išlaidų būsto šildymo išlaidų kompensacijoms teikti, akredituotai vaikų dienos socialinei priežiūrai organizuoti, teikti ir administruoti, asmeninei pagalbai teikti ir administruoti, pedagoginių darbuotojų, išlaikomų iš savivaldybės biudžeto lėšų, darbo užmokesčiui didinti, socialinės reabilitacijos paslaugų neįgaliesiems teikimo bendruomenėje projektams finansuoti, būstams pritaikyti neįgaliesiems, neįgaliesiems asmenims, auginantiems vaikus, bazinei socialinei išmokai (20 proc.) mokėti, socialinių paslaugų srities darbuotojų minimaliesiems pareiginės algos pastoviosios dalies koeficientams didinti, socialinių paslaugų šakos kolektyvinės sutarties įsipareigojimams įgyvendinti, vietinės reikšmės keliams (gatvėms) tiesti, taisyti (rekonstruoti), prižiūrėti ir saugaus eismo sąlygoms užtikrinti, bendrojo ugdymo mokyklų tinklo stiprinimo iniciatyvoms skatinti, išlaidoms, susijusioms su pedagoginio personalo optimizavimu ir atnaujinimu, apmokėti, namų ūkiuose susidariusioms asbesto atliekoms tvarkyti, naudotų padangų, kurių turėtojo nustatyti neįmanoma arba kuris neegzistuoja, tvarkyti, bendruomeninei veiklai savivaldybėje stiprinti, vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal finansuoti, suaugusių asmenų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbai mokyti, kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, finansuoti, visuomenės psichologinės gerovės ir psichikos sveikatos stiprinimo paslaugoms gyventojams bendruomenėse plėtoti, Europos Sąjungos finansinės paramos ir bendrojo finansavimo lėšų projektams finansuoti, ir 2 964,9 tūkst. eurų biudžeto išlaidų paskoloms grąžinti (1 priedas).“

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus darbo užmokesčiui – 142 560,3 tūkst. eurų.“;

1.3. pakeisti 5 punktą ir jį išdėstyti taip:

„5. Patvirtinti 2022 metų pajamų įmokas į savivaldybės biudžetą pagal programas – 10 116,7 tūkst. eurų, iš jų: 6 255,2 tūkst. eurų įmokas už išlaikymą švietimo, socialinės apsaugos ir kitose įstaigose, 1 243,5 tūkst. eurų pajamas už prekes ir paslaugas, 400,0 tūkst. eurų įmokas infrastruktūros plėtrai, 2 218,0 tūkst. eurų pajamas už ilgalaikio ir trumpalaikio materialiojo turto nuomą (4 priedas).“;

1.4. pakeisti 1 priedą ir jį išdėstyti nauja redakcija (pridedama);

1.5. pakeisti 3 priedą ir jį išdėstyti nauja redakcija (pridedama);

1.6. pakeisti 4 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 1, susilaiko – 0.

3. SVARSTYTA. Viešosios įstaigos Klaipėdos greitosios medicininės pagalbos stoties turtinių ir neturtinių teisių ir pareigų perdavimas valstybės nuosavybėn.

Pranešėjas – E. Simokaitis, Turto valdymo skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam nepritarė Finansų ir ekonomikos bei Sveikatos ir socialinių reikalų komitetai.

O. Vitkūnienė, Sveikatos apsaugos ministerijos Asmens sveikatos departamento direktorė, kalba (nuotoliniu būdu), kad greitosios medicininės pagalbos (toliau - GMP) reforma pirmiausia yra nauda pacientams, nes pagerės paslauga gyventojams visoje Lietuvoje. Siekiama pasiekti geresnius rezultatus, didinant brigadų skaičių ir jų išdėstymą per centralizuotą valdymą, vieningą finansavimo modelį. GMP reformos pokyčiams yra numatyta 41 mln. eurų investicijai į žmones, autoparką ir infrastruktūrą, skaitmenizavimą bei kvalifikacijos kėlimą.

A. Vaitkus sako, kad jį neramina ryšio skambučių 112 ir 113 problemos ir klausia, ar reorganizacijos procesas nėra susietas su šiomis paslaugomis. Taip pat klausia, kas bus su žmonėmis: ar jie bus atleidžiami iš darbo, ar mažės jų skaičius, kaip keisis jų atlyginimai.

O. Vitkūnienė sako, kad pagalbos per 112 politika nesikeičia. Kalbant apie konsultacinę pagalbą, ji organizuojama per 113. Yra numatytas šios paslaugos skaitmenizavimas, kuris padėtų konsultuoti gyventojus sveikatos priežiūros klausimais. Visi žmonės bus perkelti į naują įstaigą, bus naujos pareigybės. Atsiras galimybė suvienodinti visos GMP valdymą, administravimą, bendrąsias funkcijas. Pagrindinis tikslas – išsaugoti žmones.

R. Juodviršis, VšĮ Klaipėdos greitosios medicininės pagalbos stoties vyriausiasis gydytojas, sako, kad Savivaldybė gavo raštą iš ministerijos, kuriame yra išdėstyta šios reformos eiga. Pirmose vietose yra turto ir pareigų perdavimas, paskutinėje ketvirtoje – „GMP viešųjų įstaigų reorganizavimas ir reorganizavimo sąlygų parengimas, paskelbimas ir patvirtinimas“. Ir tai bus tik nuo kitų metų sausio 1 d. Todėl šiandien pasakyti, kas bus su turtu ir žmonėmis, ministerija turbūt neatsakys, juolab mes.

J. Simonavičiūtė klausia, kokios politinės pozicijos laikysis Savivaldybės vadovybė dėl turto perdavimo.

V. Grubliauskas sako, kad bus konkrečios derybos ir teikiami įvairūs sprendimo variantai, sprendimą priims Taryba. Šiandien tiksliai apie tai kalbėti būtų sudėtinga. Pirmas žingsnis turi būti dėl teisių ir pareigų perdavimo.

G. Neniškis sako, kad prioritetas yra turto mainai, dėl turto bus derybinis procesas.

R. Juodviršis sako, kad yra du turto sąrašai: vienas – Savivaldybės, kitas – Klaipėdos GMPS. Norėtų, jog svarstant turto klausimus tie du sąrašai eitų ne atskirai, o kartu, nes yra baimė, jog sujungus viską į vieną tarnybą, tas turtas gali būti išdalintas.

N. Puteikienė mano, kad reikia kompleksiškai įvertinti visas reformas: tiek ligoninių, tiek GMP reformą. Klausia, kokią nauda klaipėdiečiui duos ši GMP reforma. Nori matyti strateginį visų medicinos įstaigų reformos Klaipėdoje planą, kad būtų galima įvertinti, kokį rezultatą gausime.

O. Vitkūnienė sako, kad Lietuvoje vyksta sveikatos sistemos pertvarka dėl geresnės sveikatos gyventojams. Ji vyksta penkiomis kryptimis: ilgalaikės priežiūros, GMP reformos, sveikatos priežiūros įstaigų, ligoninių, pirminės sveikatos priežiūros. Pokyčiai nėra malonūs, bet jie yra reikalingi.

V. Raugelė klausia, ar šiuo sprendimu perduodamas ir turtas, kuris yra įstaigos nuosavybė, o diskusija ateityje bus tik dėl Savivaldybės turto.

E. Simokaitis sako, kad šiuo sprendimu perduodama įstaiga su visu jos turtu.

R. Taraškevičius klausia, ar tos savivaldybės, kurios nepriims sprendimo nuo kitų metų liepos 1 d. praras finansavimą šios paslaugos teikimui.

O. Vitkūnienė sako, kad nuo kitų metų liepos 1 d. funkcija pereina valstybei ir visos savivaldybės netenka šios funkcijos. Konstitucinis teismas pasakė, kad gyvybę saugoti ir gelbėti yra valstybės funkcija.

A. Velykienė klausia, koks ir kelerių metų finansavimas planuojamas didinti šiai sričiai valstybės mastu ir kiek planuojama didinti finansavimą kokybiškoms paslaugom teikti.

O. Vitkūnienė sako, kad finansavimo yra dvi kryptys: viena – investicijos Europos Sąjungos į GMP pokyčius, infrastruktūrą, žmones, tai yra apie 41 mln. eurų 2021-2027 metų perspektyvoje, kita dalis – paslaugoms užtikrinti, kuri ateina per teritorines ligonių kasas GMP įstaigoms. Yra netolygumai Lietuvoje: savivaldybių skirtumai paslaugų teikime, darbuotojų skirtingi darbo krūviai. Yra numatoma keisti finansavimo modelį, kad GMP brigadų būtų tiek kiek reikia Lietuvoje, padengti ir pasiekti gyventoją per nustatytą laiką, ir kad darbuotojų darbo sąlygos būtų optimalios. Darbo sąlygos gerės, atlyginimai gerės, nes tai priklausys nuo visos sveikatos sistemos finansavimo.

N. Puteikienė sako, kad greitosios pagalbos paslaugos per pastaruosius metus mieste labai pagerėjusios. Dabar kalbama apie Lietuvą, bet šioje salėje susirinkę spręsti ne Lietuvos problemas, Lietuvos problemas sprendžia ministerija. Klaipėda yra miestas donoras, ar šiuo atveju irgi nepasidarys miestu donoru, ar po šios reformos nesuprastės paslaugų kokybė.

A. Vaitkus sako, kad Klaipėdos GMPS 96 proc. visų reagavimų telpa į 15 minučių. Klausia, kiek iš tų 41 mln. eurų bus investuota Klaipėdoje įsteigiant papildomus reagavimo taškus, kad šitas rodiklis išaugtų.

P. Vitkūnienė sako, kad Klaipėdos GMPS operatyvumo rodikliai tikrai yra aukšti. Klaipėdos rodikliai turės pagerėti iki 98-99 proc. ir tą siekiamą rezultatą spręs keliais būdais: naujų brigadų įsteigimas, regioninių brigadų optimizuotos vietos išdėstymas, parko atnaujinimas. Šalia GMP reformos vyksta keli momentai: pacientų pavežėjimo modelio sukūrimas ir diegimas, konsultacinio centro kūrimas.

Pertrauka.

K. Bagdonas sako, jei Taryba nepritars šiam sprendimo projektui, darbuotojai būtų atleisti, įstaiga nebegautų finansavimo, ministerija turėtų sukurti kažkokį tai padalinį Klaipėdoje, nukentėtų gyventojai, kurie laikinai, tikėtina, negautų paslaugų, o likusį turtą greičiausiai reiktų parduoti. Norėtų Vyriausybės atstovo Klaipėdos ir Tauragės apskrityse pozicijos šiuo klausimu.

N. Puteikienė sako, kad pateikta informacija neduoda viso medicinos reformos lauko vaizdo, todėl balsuodama susilaikys. Nesutinka su nuomone, kad įstatymui reikia paklusti, kadangi įstatymai turi būti priimami tokie, kurie būtų naudingi žmonėms, o ne nežinia kam. Balsuodama už sprendimą, Taryba balsuotų už abstrakcijas, kurios nėra žinomos nei mums, nei miesto gyventojams.

A. Vaitkus sako, kad eilinis kartas kai Taryba globalioje reformoje pastatoma prieš faktą. Rengiant valstybinio lygio, ir ypač tokioje svarbioje kaip sveikatos sritis, reformas privalo būti skaidri ir visiems suprantama strategija, turi būti veiksmų planas. Kalbėdamas su ministerija klausė, kas Klaipėdoje yra blogai, buvo atsakyta, kad viskas veikia labai gerai. Šiandien yra neaišku, kas bus su turtu, kas bus su žmonėmis. Laikymasis 112 ryšio prioriteto, jam asmeniškai kelia siaubą, nes puikiai supranta kaip veikia 113. Kas žino kokiose patalpose bus dislokuotos papildomos brigados, siekiant greičiau reaguoti į iškvietimus, kas bus su Klaipėdos GMPS žmonėmis: neatsakyta nei dėl atlyginimų, kuriuos jie gauna šiandien didesnius nei kituose miestuose, kas bus su atleidimais, kas kompensuos. Į šiuos klausimus ministerija neatsakė. Neatsakyta ir į tai, kiek bus investuota Klaipėdoje. Prie tokių sąlygų negali pritarti tokiam sprendimo projektui.

V. Plečkaitis mano, kad Klaipėda negaus nei vieno cento, arba labai mažai. Sako, kad valstybė pasiims turtą, o paskui atiduos privatininkui. Kategoriškai prieš šį sprendimo projektą.

A. Razbadauskas sako, kad valstybė išreiškė savo politinę valią. Jei Taryba nepritars šiam sprendimo projektui, kas bus su žmonėmis, su greitąja medicinos pagalba. Siūlo pritarti šiam sprendimo projektui.

A. Šimkus, frakcijos vardu, prieš balsavimą prašo 5 minučių pertraukos.

A. Cesiulis sako, kad pritars sprendimo projektui, nors jis ir jam nelabai patinka. Sako, kad susitarimų reikia laikytis ir reikia teisės aktui pritarti, jei esame teisinė valstybė.

V. Radvila sako, kad negalės balsuoti už. Tiek Konstitucinis teismas, tiek įstatymai sako, kad tai yra funkcijų perdavimas, o ne turto. Jei yra perduodamas turtas, turėtų būti lygiateisiškumas, miestas turėtų gauti tam tikrą finansavimą. Nemato, kad ministerija užtikrintų ar įtikintų, jog paslauga bus geresnė.

J. Simonavičiūtė sako, kad miestas šiandien turi gerai įvertinti, ką turės po to, nes šiandien atsakymo nėra. Iš principo ministerija eina tuo keliu – viską paimu, o vėliau perskirstysiu. Mano, kad tas kelias nėra teisingas. Plano įgyvendinimas turėjo būti pirmiausiai tiems, kam blogiau sekasi, jiems pinigų duoti, o po to, galbūt, ir visas sujungti. Šiandien klausimų yra daugiau nei atsakymų. Įstatymus reikia vykdyti, bet kiekvienas įstatymas liepia ir tartis. Reikia spręsti turtinius dalykus, nes miestas investavo daug.

S. Budinas sako, kad svarbu nusistatyti tikslą, pasidaryti normalią strategiją ir pasižiūrėti priemones, kuriomis būtų galima tą tikslą pasiekti. Visų pirma reikia atstovauti klaipėdiečių interesus. Baiminasi, kad po reformos mieste ši paslauga ne pagerės, bet pablogės.

A. Petraitis sako, kad visi supranta, jog valstybė nuo liepos mėnesio šią funkciją pradės vykdyti, ir ką Taryba benuspręs, niekas nepasikeis. Kokias paslaugas miestas gaus, Taryba iš esmės įtakoti jau nebegali. Dabar eina klausimas apie turtą ir žmones, kas bus su jais, jei Taryba nepritars.

R. Didžiokas sako, kad Taryba šiandien gali pritarti šiam sprendimo projektui, nes tikslas yra suvienodinti ir pagerinti greitosios medicinos pagalbos paslaugą.

V. Dambrauskas sako, kad šiandien projektu atiduodama įranga, didžioji dalis greitosios pagalbos automobilių, neperduodami tiktai pastatai ir du greitosios pagalbos automobiliai. Niekas šiandien nesiruošia kvestionuoti valstybės funkcijų. Įstatymas priimtas ir jį reikės vykdyti. Kalba eina apie tai, kaip užtikrinti, kad šitas turtas liktų Klaipėdai. Abejoja, kad turtas liks, nes jis gali būti perskirstytas. Pritrūko laiko deryboms, kad būtų iš ministerijos gautas ne pažadas, o dokumentas, užtikrinimas, kad bent šitas turtas neatsidurs kituose miestuose ar rajonuose. Balsuojant susilaikys, ir ne todėl, kad nepritaria sveikatos reformai, o todėl, kad šiandien nėra jokių garantijų, kad šitas turtas neišvažiuos iš miesto.

V. Raugelė sako, kad Savivaldybės administracijoje visada yra nerašyta taisyklė – pirma priemonės, po to – pinigai. Dabar valstybėje yra pirma pinigai, po to – reforma, ir ką darysim, sugalvosim po to. Esminis klausimas, kokia nauda bus pacientui, kas keisis. Dėl turto mainų Savivaldybės administracijos direktorius sakė, kad dar derėsis, tačiau jau šiandien siūloma 80 procentų turto atiduoti. Susilaikys balsuojant, nors iš principo pačiai idėjai centralizuoti kaip ir pritartų.

A. Velykienė sako, kad Europos Sąjunga diktuoja gaires, principus, todėl reforma įvyks. Reikia pasitikėti valstybe ir pritarti reformai.

R. Juodviršis sako, jog pritaria, kad reformą reikia vykdyti, tačiau yra problema – trys banginiai: kolektyvas – darbuotojai, transportas ir ryšiai. Jei nors vienos grandies nelieka, praktiškai nelieka ir brigados, paslaugos. Mes tapsime miestu donoru tiems, kurie šiuo metu dėl kažkokių priežasčių gyvena blogiau negu mes. Kol ateis finansavimas, turimas transportas nusidėvės. Jei miestas neteks turimo pažangaus turto, miesto greitosios pagalbos paslauga pablogės arba jos dalinai neliks, pacientai nesulauks paslaugos laiku. Būdamas Tarybos nariu pritartų pareigų perdavimui, o dėl turto, ne tik savivaldybės, bet ir įstaigos, siūlytų su ministerija derėtis vėliau.

V. Grubliauskas sako, kad reikėtų padaryti trumpą stabtelėjimą ir šiandien sprendimo nepriimti. Kalbama apie sisteminę pertvarką, sistemą už kurią atsakomybės imasi valstybė. Reikia ieškoti sprendimų, kad paslauga klaipėdiečiams nepablogėtų ir kad Klaipėdos GMPS išlaikytų žmones.

R. Taraškevičius klausia, ar būtų galima sprendimo projekte išbraukti žodžius „turtines pareigas“.

V. Grubliauskas siūlo atidėti klausimo svarstymą iki artimiausio Tarybos posėdžio, dar kartą pasikviesti Sveikatos apsaugos ministerijos atstovus (ne nuotoliniu būdu), kad jie labai aiškiai įvardintų tas rizikas kurias matome ir jų suvaldymo būdus.

A. Velykienė sako, kad nesupranta, kodėl reikia atidėti klausimo svarstymą. Pažymi, kad visi Lietuvos žmonės turi gauti vienodai gerą paslaugą.

V. Raugelė prašo išgryninti motyvus dėl ko siūloma atidėti.

Pertrauka.

V. Grubliauskas siūlo dar kartą susitikti su ministerijos vadovais ir gauti tam tikrus išrašus dėl tolimesnio turto valdymo, turto eksploatavimo, strategijos ir taktikos.

V. Grubliauskas siūlo apsispręsti dėl klausimo svarstymo atidėjimo. Balsavimu (už – 22, prieš – 5, susilaiko – 3) pritarta klausimo svarstymo atidėjimui.

NUSPRĘSTA. Atidėti klausimo svarstymą.

Pertrauka.

L. Skrupskelienė pasisako aplinkosaugos klausimais.

L. Juknienė pristato Kultūros, švietimo ir sporto komiteto siūlymą kreiptis į Lietuvos Respublikos švietimo, mokslo ir sporto ministeriją dėl pagalbos sprendžiant tarptautinės Ukrainos mokyklos kūrimosi problemas.

4. SVARSTYTA. Fiksuotų pajamų mokesčio dydžių, taikomų įsigyjant verslo liudijimus 2023 metais vykdomai veiklai, patvirtinimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl fiksuotų pajamų mokesčio dydžių, taikomų įsigyjant verslo liudijimus 2023 metais vykdomai veiklai, patvirtinimo:

„1. Nustatyti, kad 2023 metais taikomi Klaipėdos miesto savivaldybės tarybos 2020 m. spalio 29 d. sprendimu Nr. T2-233 „Dėl fiksuotų pajamų mokesčio dydžių, taikomų įsigyjant verslo liudijimus 2021 metais vykdomai veiklai, patvirtinimo“ nustatyti dydžiai ir lengvatos.

2. Nustatyti, kad šis sprendimas įsigalioja 2023 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimas.

Pranešėja – K. Petraitienė, Finansų skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos komitetas, jam pritarė, Miesto ūkio ir aplinkosaugos komitetas – nepritarė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimo:

„1. Pakeisti Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatus, patvirtintus Klaipėdos miesto savivaldybės tarybos 2013 m. lapkričio 28 d. sprendimu Nr. T2‑300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“, ir 25.6 papunktį išdėstyti taip:

„25.6. valstybės ir savivaldybės viešųjų ir biudžetinių įstaigų, bendrojo ugdymo mokyklų ir ikimokyklinio ugdymo įstaigų išorinei reklamai, asociacijų ir politinių partijų įrengtai iškabai ant (prie) pastato, pateikiančiai informaciją apie asociaciją ar partiją;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 26, prieš – 0, susilaiko – 2.

6. SVARSTYTA. UAB „Regseda“ atleidimas nuo žemės nuomos mokesčio mokėjimo.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl UAB „Regseda“ atleidimo nuo žemės nuomos mokesčio mokėjimo:

„Atleisti savivaldybės biudžeto sąskaita UAB „Regseda“ (kodas 140109752) nuo 8 265,45 Eur žemės nuomos mokesčio už valstybinės žemės sklypus, adresais: Šviesos g. 3 ir Šviesos g. 5, Klaipėdoje, mokėjimo už 2022 metus.“.

BALSUOTA: už – 29, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2022 m. kovo 24 d. sprendimo   
Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“ pakeitimas.

Pranešėja – R. Jievaitienė, Aplinkosaugos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. kovo 24 d. sprendimo Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“ pakeitimo:

„1. Pakeisti Klaipėdos miesto savivaldybės aplinkos apsaugos rėmimo specialiosios programos 2022 metų priemones, patvirtintas Klaipėdos miesto savivaldybės tarybos 2022 m. kovo 24 d. sprendimu Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“, ir jas išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

8. SVARSTYTA. Apleisto ar neprižiūrimo nekilnojamojo turto nustatymo tvarkos aprašo patvirtinimas.

Pranešėja – G. Pocius, Statybos leidimų ir statinių priežiūros skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Apleisto ar neprižiūrimo nekilnojamojo turto nustatymo tvarkos aprašo patvirtinimo:

„1. Patvirtinti Apleisto ar neprižiūrimo nekilnojamojo turto nustatymo tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2013 m. gegužės 30 d. sprendimą Nr. T2-126 „Dėl Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėja – J. Simonavičiūtė, Klaipėdos miesto savivaldybės tarybos veiklos reglamento komisijos pirmininkė.

V. Grubliauskas informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų. J. Simonavičiūtė pateikė siūlymą – koreguoti priedo 31.1 papunktį ir jį išdėstyti taip:

„31.1. Tarybos nariai laisva valia gali jungtis į frakcijas ir grupes. Frakciją gali sudaryti ne mažiau kaip 3 Tarybos nariai, o grupę – ne mažiau kaip 2 Tarybos nariai. Frakcijos ir grupės gali jungtis į koalicijas.“.

V. Grubliausko siūlymu, bendru sutarimu, pritarta J. Simonavičiūtės siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo:

„1. Pakeisti Klaipėdos miesto savivaldybės tarybos veiklos reglamentą, patvirtintą Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, ir jį išdėstyti nauja redakcija (pridedama).

Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

10. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimas.

Pranešėja – R. Rumšienė, Sporto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. liepos 22 d. sprendimo Nr. T2 174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2021 m. liepos 22 d. sprendimą Nr. T2 174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ ir 2 punktą išdėstyti taip:

„2. Nustatyti, kad, įgyvendinant bendruosius ugdymo planus, savivaldybės biudžetinės švietimo įstaigos neatlygintinai naudojasi šalia esančiomis sporto bazėmis, perduotomis patikėjimo teise valdyti BĮ Klaipėdos miesto sporto bazių valdymo centrui.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

11. SVARSTYTA. BĮ Klaipėdos miesto sporto bazių valdymo centro teikiamos apgyvendinimo paslaugos dviračių treko komplekso administraciniame pastate.

Pranešėja – R. Rumšienė, Sporto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl BĮ Klaipėdos miesto sporto bazių valdymo centro teikiamų apgyvendinimo paslaugų dviračių treko komplekso administraciniame pastate:

„1. Nustatyti, kad BĮ Klaipėdos miesto sporto bazių valdymo centro patikėjimo teise valdomo Dviračių treko komplekso Kretingos g. 38, Klaipėda, administraciniame pastate gali būti teikiamos apgyvendinimo paslaugos užsieniečiams ir Lietuvos Respublikos piliečiams, pasitraukusiems iš Ukrainos dėl Rusijos Federacijos karinių veiksmų Ukrainoje.

2. Nustatyti, kad užsieniečiams ir Lietuvos Respublikos piliečiams, pasitraukusiems iš Ukrainos dėl Rusijos Federacijos karinių veiksmų Ukrainoje, apgyvendinimo paslaugos kaina Dviračių treko komplekso Kretingos g. 38, Klaipėda, administraciniame pastate asmeniui mėnesiui – 14 eurų.

3. Nustatyti, kad šio sprendimo 2 punktu patvirtinta apgyvendinimo paslaugos kaina netaikoma 1 punkte minimiems asmenims, negaunantiems jokių pajamų.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

V. Grubliauskas informuoja, jog yra gautas A. Razbadausko raštiškas pranešimas, kad jis nusišalina nuo sprendimo projekto „Dėl Prancūzijos XXI pėsčiųjų šaulių bataliono atminimo įamžinimo“ svarstymo ir priėmimo klausimų. V. Grubliausko siūlymu, bendru sutarimu, pritarta A. Razbadausko nusišalinimui.

12. SVARSTYTA. Prancūzijos XXI pėsčiųjų šaulių bataliono atminimo įamžinimas.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Prancūzijos XXI pėsčiųjų šaulių bataliono atminimo įamžinimo:

„1. Pritarti Prancūzijos ambasados Lietuvoje prašymui įamžinti Prancūzijos XXI pėsčiųjų šaulių bataliono, kuris, Prancūzijai administruojant nuo Vokietijos imperijos atskirtą Klaipėdos kraštą, buvo dislokuotas 1920–1923 m. kareivinėse, kuriose dabar įsikūręs Klaipėdos universitetas, atminimą ir leisti savo lėšomis pakabinti atminimo lentą ant vieno iš Klaipėdos universiteto pastatų Herkaus Manto g. 84.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 24, prieš – 0, susilaiko – 2.

13. SVARSTYTA. Pritarimas Kultūros centro Žvejų rūmų modernizavimo koncepcijai ir 3A alternatyvos įgyvendinimui.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai, Miesto plėtros ir strateginio planavimo bei Kultūros, švietimo ir sporto komitetai sprendimo projektui nepritarė.

N. Puteikienė siūlo rengti naują sprendimo projektą dėl naujo pastato statybos. Sako, kad idealu būtų skelbti architektūrinį konkursą ne tik kultūros centrui, bet ir visai atkarpai nuo Naikupės gatvės. Žvejų kultūros rūmai yra architektūrinė atgyvena. Kuriant naują pastato viziją, siūlo atsisakyti noro sukelti į būsimą centrą mažas pietinės dalies bibliotekas, Tautinių kultūrų centrą. Kultūra turi būti decentralizuojama ir priartinama prie žmogaus.

E. Mantulovė sako, kad rekonstrukcija yra strateginiuose planavimo dokumentuose, todėl reikėtų būti nuosekliems ir palaikyti modernizavimo projektą, užtikrinti kolektyvams galimybę toliau veikti.

J. Simonavičiūtė sako, kad būtent dabar yra laikas spręsti, ar Savivaldybė eina teisingu keliu siūlydama modernizuoti rūmus. Teigia, kad ir remontuoti rūmus, ir statyti naujus, bus ta pati kaina. Siūlo diskutuoti.

A. Petraitis sako, kad renovuojant pastatą yra galimybė gauti europines lėšas, o naujo pastato statybai būtų naudojamos Savivaldybės biudžeto lėšos.

S. Budinas sako, kad yra sprendimų, kurie įgalina lengviau rasti finansavimo šaltinius rekonstrukcijai, be to Žvejų rūmų bendruomenė pasisako už šį variantą. Kokybę galima pasiekti ir rekonstrukcijos metu.

A. J. Lenkauskas, Klaipėdos miesto savivaldybės kultūros centro Žvejų rūmai direktorius, sako, kad pastato rekonstrukcija gali būti ir iki pamatų. Bendruomenės vardu siūlo pritarti rekonstrukcijai.

V. Raugelė sako, kad jos palaikymas bus kultūros bendruomenei, tačiau bijo, kad priimtas sprendimas bus tik deklaracija.

V. Grubliauskas siūlo apsispręsti dėl N. Puteikienės siūlymo. Balsavimu (už – 3, prieš –5, susilaiko – 21) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl pritarimo Kultūros centro Žvejų rūmų modernizavimo koncepcijai ir 3A alternatyvos įgyvendinimui:

„1. Pritarti Kultūros centro Žvejų rūmų modernizavimo koncepcijai (pridedama) ir joje numatytos 3A alternatyvos įgyvendinimui.

2. Pavesti Savivaldybės administracijos direktoriui parengti ir patvirtinti Kultūros centro Žvejų rūmų modernizavimo koncepcijos 3A alternatyvos įgyvendinimo priemonių planą ir suplanuoti lėšas Savivaldybės administracijos biudžetuose priemonių plano įgyvendinimui.“.

BALSUOTA: už – 25, prieš –0 , susilaiko – 4.

14. SVARSTYTA. Klaipėdos miesto nevyriausybinių organizacijų tarybos nuostatų patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto nevyriausybinių organizacijų tarybos nuostatų patvirtinimo:

„1. Patvirtinti Klaipėdos miesto nevyriausybinių organizacijų tarybos nuostatus (pridedama).

2. Pripažinti netekusiu galios Klaipėdos miesto savivaldybės tarybos 2014 m. liepos 31 d. sprendimą Nr. T2-156 „Dėl Klaipėdos miesto nevyriausybinių organizacijų tarybos nuostatų patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

15. SVARSTYTA. Mokėjimo už kai kurių rūšių socialines paslaugas nustatymas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl : mokėjimo už kai kurių rūšių socialines paslaugas nustatymo

„1. Nustatyti, kad socialinės paslaugos – intensyvi krizių įveikimo pagalba, psichosocialinė pagalba ir socialinė priežiūra šeimoms – Klaipėdos miesto savivaldybės gyventojams teikiamos nemokamai.

2. Pripažinti netekusiais galios:

2.1. Klaipėdos miesto savivaldybės tarybos 2020 m. balandžio 29 d. sprendimą Nr. T2-75 „Dėl Psichosocialinės pagalbos ir apgyvendinimo krizių centre paslaugų teikimo tvarkos aprašo patvirtinimo“;

2.2. Klaipėdos miesto savivaldybės tarybos 2016 m. birželio 23 d. sprendimą Nr. T2-165 „Dėl Psichosocialinės pagalbos, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“;

2.3. Klaipėdos miesto savivaldybės tarybos 2019 m. kovo 21 d. sprendimą Nr. T2-65 „Dėl Socialinių įgūdžių ugdymo ir palaikymo paslaugos teikimo socialinę riziką patiriančioms šeimoms tvarkos aprašo patvirtinimo“.

3. Nustatyti, kad šis sprendimas įsigalioja 2023 m. sausio 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

16. SVARSTYTA. Piniginės socialinės paramos teikimo tvarkos aprašo patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Piniginės socialinės paramos teikimo tvarkos aprašo patvirtinimo:

„1. Patvirtinti Piniginės socialinės paramos teikimo tvarkos aprašą (toliau – Tvarkos aprašas) (pridedama).

2. Nustatyti, kad įsigaliojus Tvarkos aprašui, priimant sprendimą dėl piniginės socialinės paramos vadovaujamasi aktualiu Tvarkos aprašu.

3. Pripažinti netekusiais galios:

3.1. Klaipėdos miesto savivaldybės tarybos 2018 m. rugsėjo 27 d. sprendimą Nr. T2-200 „Dėl Piniginės socialinės paramos teikimo tvarkos aprašo patvirtinimo“ su visais pakeitimais ir papildymais;

3.2. Klaipėdos miesto savivaldybės tarybos 2018 m. rugsėjo 27 d. sprendimą Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“ su visais pakeitimais ir papildymais.

4. Nustatyti, kad šis sprendimas įsigalioja 2022 m. lapkričio 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

17. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas nuo 2022 m. rugsėjo 1 d. I. Č., gyvenančiai Bandužių g. 16-(duomenys neskelbtini), Klaipėdoje, unikalus Nr. (duomenys neskelbtini), ir nuomoti būstą socialinio būsto nuomos sąlygomis.“.

BALSUOTA: už – 26, prieš – 0, susilaiko – 0.

18. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-146 „Dėl Klaipėdos miesto savivaldybės valdomų įmonių organų formavimo tvarkos aprašo patvirtinimo“ pripažinimas netekusiu galios.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-146 „Dėl Klaipėdos miesto savivaldybės valdomų įmonių organų formavimo tvarkos aprašo patvirtinimo“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2019 m. gegužės 30 d. sprendimą Nr. T2-146 „Dėl Klaipėdos miesto savivaldybės valdomų įmonių organų formavimo tvarkos aprašo patvirtinimo“.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

19. SVARSTYTA. Klaipėdos miesto savivaldybės tarybos 2022 m. gegužės 26 d. sprendimo Nr. T2-145 „Dėl savivaldybės būstų pardavimo“ pakeitimas.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. gegužės 26 d. sprendimo Nr. T2-145 „Dėl savivaldybės būstų pardavimo“ pakeitimo:

„Pakeisti Klaipėdos miesto savivaldybės tarybos 2022 m. gegužės 26 d. sprendimą Nr. T2-145 „Dėl savivaldybės būstų pardavimo“ ir pripažinti netekusiu galios 1.1 papunktį.“.

BALSUOTA: už – 27, prieš – 0, susilaiko – .

20. SVARSTYTA. Savivaldybės turtinių ir neturtinių teisių įgyvendinimas viešosiose įstaigose.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl savivaldybės turtinių ir neturtinių teisių įgyvendinimo viešosiose įstaigose:

„1. Pavesti Klaipėdos miesto savivaldybės administracijos direktoriui įgyvendinti Klaipėdos miesto savivaldybės, kaip viešųjų įstaigų dalininkės (savininkės), turtines ir neturtines teises ir pareigas.

2. Pripažinti netekusiu galios Klaipėdos miesto savivaldybės tarybos 2008 m. balandžio 3 d. sprendimą Nr. T2-106 „Dėl Klaipėdos miesto savivaldybės turtinių ir neturtinių teisių įgyvendinimo viešosiose įstaigose“.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

21. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos miesto poliklinikos dalininko kapitalą.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam nepritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininko kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą – 111 500,00 Eur savivaldybės, kaip steigėjos ir dalininkės, įnašą viešajai įstaigai Klaipėdos miesto poliklinikai, didinant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

22. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius, pristato sprendimo projektą.

N. Puteikienė komisijos pirmininku siūlo Tarybos narį A. Vaitkų.

V. Grubliauskas aiškina, kad komisijos pirmininkas yra skiriamas mero teikimu.

A. Vaitkus sako, kad pritaria A. Cesiulio kandidatūrai į komisijos pirmininko pareigas.

R. Didžiokas, R. Taraškevičius siūlo balsuoti ir pritarti A. Cesiulio kandidatūrai.

N. Puteikienė sako, kad nepritars sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 30 d. sprendimą Nr. T2 142 „Dėl Klaipėdos miesto savivaldybės tarybos veiklos reglamento komisijos sudarymo“ ir 1 bei 2 punktus išdėstyti taip:

„1. Sudaryti savo įgaliojimų laikui šios sudėties 7 narių Klaipėdos miesto savivaldybės tarybos veiklos reglamento komisiją:

1.1. Arvydas Cesiulis, Klaipėdos miesto savivaldybės tarybos narys;

1.2. Rimantas Didžiokas, Klaipėdos miesto savivaldybės tarybos narys;

1.3. Nina Puteikienė, Klaipėdos miesto savivaldybės tarybos narė;

1.4. Artūras Razbadauskas, Klaipėdos miesto savivaldybės tarybos narys;

1.5. Arvydas Vaitkus, Klaipėdos miesto savivaldybės tarybos narys;

1.6. Alina Velykienė, Klaipėdos miesto savivaldybės tarybos narė;

1.7. Modestas Vitkus, Klaipėdos miesto savivaldybės tarybos ir mero sekretorius.

2. Skirti Klaipėdos miesto savivaldybės tarybos veiklos reglamento komisijos pirmininku Arvydą Cesiulį.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 25, prieš – 1, susilaiko – 2.

Posėdžio pabaiga – 15.00 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė,

2022-10-31